รัฐบาลไทย-ข่าวทำเนียบรัฐบาล-ผู้ว่าฯ กาฬสินธุ์ สานพลัง “บวร” ร่วมบำบัดทุกข์ บำรุงสุข สร้าง/มอบบ้านอบอุ่นในธรรม ให้แก่ผู้ยากไร้ในพื้นที่อำเภอเขาวง" ตาม “โครงการพลังบวร รู้รักสามัคคี คนไทยไ
วันพฤหัสบดีที่ 18 สิงหาคม 2565
ผู้ว่าฯ กาฬสินธุ์ สานพลัง “บวร” ร่วมบําบัดทุกข์ บํารุงสุข สร้าง/มอบบ้านอบอุ่นในธรรม ให้แก่ผู้ยากไร้ในพื้นที่อําเภอเขาวง" ตาม “โครงการพลังบวร รู้รักสามัคคี คนไทยไ
ผู้ว่าฯ กาฬสินธุ์ สานพลัง “บวร” ร่วมบําบัดทุกข์ บํารุงสุข สร้าง/มอบบ้านอบอุ่นในธรรม ให้แก่ผู้ยากไร้ในพื้นที่อําเภอเขาวง" หลังที่ 14 อําเภอที่ 14 ใน “โครงการพลังบวร รู้รักสามัคคี คนไทยไม่ทิ้งกัน”
วันนี้ 17 ส.ค. 65 นายทรงพล ใจกริ่ม ผู้ว่าราชการจังหวัดกาฬสินธุ์ เปิดเผยว่า เมื่อวันที่ 15 ส.ค. เวลา 14.00 น. จังหวัดกาฬสินธุ์ พร้อมด้วย พระครูวรธรรมธัช ดร. เจ้าคณะจังหวัดกาฬสินธุ์ เป็นประธานโครงการ ผู้อํานวยการโรงพยาบาลกาฬสินธุ์ และคณะเจ้าหน้าที่เป็นผู้อุปถัมภ์ ได้มอบบ้านอบอุ่นในธรรม ให้แก่ผู้ยากไร้ในพื้นที่อําเภอเขาวง หลังที่ 14 อําเภอที่ 14 ใน “โครงการพลัง “บวร” รู้รักสามัคคี คนไทยไม่ทิ้งกัน” ให้กับเด็กนักเรียนมีความขยันหมั่นเพียร ตั้งใจเรียน มีจิตอาสาชอบช่วยเหลือผู้อื่น ประกอบกับมีฐานะยากจน ผู้ปกครองมีรายได้น้อย ไม่พอแก่ดํารงชีพ
นายทรงพล ใจกริ่ม ผู้ว่าราชการจังหวัดกาฬสินธุ์ กล่าวว่า บ้านหลังดังกล่าวทุกภาคส่วนของอําเภอเขาวงร่วมกันออกแรงในการก่อสร้างโดยเริ่มต้นจากการสํารวจสถานที่ และความเป็นไปได้ในการก่อสร้างบ้าน การออกแบบบ้าน และการแต่งตั้งคณะทํางานในการก่อสร้าง จนถึงขั้นตอนการลงมือก่อสร้าง การยกเสาเอก เสาโท ใช้เวลาในการก่อสร้างรวม 13 วัน ซึ่งในการก่อสร้างบ้านอบอุ่นในธรรมครั้งนี้ มีช่างในหมู่บ้านเป็นที่ปรึกษาคอยช่วยเหลือให้คําแนะนํา ประกอบกับมีผู้มีจิตอาสาได้มอบอาหาร และเครื่องดื่มโดยไม่คิดค่าใช้จ่ายใดๆ นับว่าเป็นพลังแห่ง คุณความดีที่ทุกฝ่ายได้ร่วมกัน สมกับคําว่า พลังบวร รู้รักสามัคคี คนไทยไม่ทิ้งกัน สําหรับงบประมาณในการก่อสร้างบ้านอบอุ่นในธรรม ให้แก่ผู้ยากไร้ในพื้นที่อําเภอเขาวง" ครั้งนี้ ผู้มีจิตศรัทธาร่วมกันสนับสนุนงบประมาณในการดําเนินการก่อสร้างทั้งสิ้น 127,253 บาท
นายทรงพล ใจกริ่ม ผู้ว่าราชการจังหวัดกาฬสินธุ์ กล่าวเพิ่มเติมว่า บวร หมายถึง (บ) คือ หมู่บ้าน ชุมชน และชาวบ้านในชุมชนตําบลกุดปลาค้าว กํานัน ผู้ใหญ่บ้าน ผู้ร่วมทําบุญ (ว) คือ วัด คณะสงฆ์ นําโดยพระครูวรธรรมธัช ดร. เจ้าคณะจังหวัดกาฬสินธุ์ (ร) คือ ราชการ นําโดย ผู้ว่าราชการจังหวัดกาฬสินธุ์ หัวหน้าส่วนราชการต่าง ๆ โดยเฉพาะอย่างยิ่งโรงพยาบาลกาฬสินธุ์ โดยนายแพทย์ประมวล ไทยงามศิลป์ ผู้อํานวยการโรงพยาบาลกาฬสินธุ์ ซึ่งเป็นผู้อุปถัมภ์สําคัญในการสนับสนุนงบประมาณในการดําเนินการก่อสร้างบ้านให้นักเรียนในเขตอําเภอเขาวง
นายทรงพล ใจกริ่ม ผู้ว่าราชการจังหวัดกาฬสินธุ์ กล่าวต่ออีกว่า รัฐบาลมีนโยบายในการขับเคลื่อนแก้ไขปัญหาความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง “โดยไม่ทิ้งใครไว้ข้างหลัง” เพื่อลดความเหลื่อมล้ําให้กับพี่น้องประชาชน ด้วยกลไกศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้เน้นย้ําให้ผู้ว่าราชการจังหวัด และนายอําเภอ เป็นผู้นําในการบูรณาการขับเคลื่อนแก้ไขปัญหาความยากจนในพื้นที่ร่วมกับส่วนราชการที่เกี่ยวข้อง ประกอบกับที่นายสุทธิพงษ์ จุลเจริญ ปลัดกระทรวงมหาดไทย ให้ความสําคัญในการทํางานร่วมกันระหว่างบ้าน วัด และราชการ จึงเกิดเป็น“โครงการพลังบวร รู้รักสามัคคี คนไทยไม่ทิ้งกัน” สร้างบ้านผู้ยากไร้ ยากจน ด้อยโอกาสในจังหวัดกาฬสินธุ์ เพื่อช่วยเหลือบําบัดทุกข์ บํารุงสุข ให้พี่น้องประชาชนมีคุณภาพชีวิตที่ดี ได้รับการบําบัดทุกข์ให้น้อยลงจนหมดไป และมีความสุขที่เพิ่มพูนอย่างยั่งยืน
"ต้องขอขอบคุณภาคีเครือข่ายทุกภาคส่วน ที่รวมพลังร่วมมือร่วมแรงร่วมใจกันเป็นหนึ่งเดียว ก่อให้เกิดความรัก ความสามัคคี เป็นการรวมพลังด้วยจิตอาสา สละเวลา กําลังกาย กําลังทรัพย์ และกําลังใจ พลังบวร รู้รักสามัคคี คนไทยไม่ทิ้งกัน ร่วมแรงร่วมใจกันก่อสร้างบ้านอบอุ่นในธรรมจนเสร็จสมบูรณ์นับว่าเป็นคุณงามความดีที่ทุกฝ่าย ได้มอบให้แก่เจ้าของบ้านโดยไม่มีค่าตอบแทนใด ๆ ทั้งสิ้น ถือว่าเป็นโครงการที่ดีที่เติมเต็มให้กับผู้ที่ด้อยโอกาส เพื่อสร้างเสริมบุญกุศลให้กับผู้มอบ และพัฒนาคุณภาพชีวิตให้กับผู้รับมอบ รวมถึงเป็นการรวมน้ําใจคนไทยไม่ทิ้งกัน และสร้างเสริมเพิ่มสุขให้กับทุกฝ่าย" นายทรงพล ใจกริ่ม ผู้ว่าราชการจังหวัดกาฬสินธุ์ กล่าวช่วงท้าย